

 **REPUBLIKA HRVATSKA**

**DUBROVAČKO-NERETVANSKA ŽUPANIJA**

 **GRAD METKOVIĆ**

JEDINSTVENI UPRAVNI ODJEL

KLASA:550-01/25-01/01

URBROJ:2117-10-01-25-2

Metković, 13. siječnja 2025.

 Na temelju Odluke o načinu raspodjele raspoloživih sredstava iz Proračuna Grada Metkovića za 2025. namijenjenih financiranju programa/projekata udruga u području socijalne skrbi KLASA:550-01/25-01/01;URBROJ:2117-10-02-25-1 od 8.siječnja 2025.godine i članka 20. Pravilnika o financiranju javnih potreba Grada Metkovića (“Neretvanski glasnik”, broj 5/16),Jedinstveni upravni odjel Grada Metkovića, objavljuje

**JAVNI POZIV**

**ZA PREDLAGANJE PROGRAMA JAVNIH POTREBA**

**U SOCIJALNOJ SKRBI GRADA METKOVIĆA ZA 2025. GODINU**

I.

 Javne potrebe u socijalnoj skrbi za koje se sredstva osiguravaju iz proračuna Grada Metkovića jesu djelatnosti, programi, akcije i manifestacije od interesa za Grad Metković.

II.

 Grad Metković će u 2025. godini financirati provedbu programa/projekata:

 - pomoći u podmirivanju osnovnih životnih potreba

 - poboljšanje kvalitete života i zdravlja socijalno isključenih

 - pomoći i podrške starijim osobama

 - pomoći u kući

 - pomoći i podrške osobama s invaliditetom

 - pomoći i podrška djeci, mladima i obiteljima

 - unapređenja kvalitete života invalida i osoba s posebnimpotrebama

 - prevencija nasilja

 - prevencija ovisnosti

III.

Za financiranje programa i projekata u okviru ovog Poziva raspoloživ je iznos od 50.000,00 eura.

IV.

Pravo podnošenja prijava programa po ovom pozivu imaju udruge, zaklade registrirane za obavljanje djelatnosti iz ovog poziva koje ispunjavaju svojstva prihvatljivih ponuditelja sukladno odredbama dokumentacije za provedbu natječaja.

V.

Prijava programa/projekata treba biti izrađena sukladno odredbama dokumentacije za provedbu natječaja.

VI.

 Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na web stranici Grada Metkovića www.grad-metkovic.hr.

 Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili dostavom u pisarnicu Grada Metkovića, obavezno uz naznaku:

*PRIJEDLOG PROGRAMA JAVNIH POTREBA U SOCIJALNOJ SKRBI GRADA*

*METKOVIĆA ZA 2025. GODINU – NE OTVARATI*

 Prijave se šalju na slijedeću adresu:

GRAD METKOVIĆ

Jedinstveni upravni odjel

Odsjek za upravno-pravne poslove,društvene djelatnosti i opće poslove

Stjepana Radića 1

20350 Metković

 Sa prijaviteljima kojima su odobrena financijska sredstva Grad Metković će sklopiti ugovor o financiranju najkasnije 30 dana od dana donošenja odluke o financiranju.

VII.

 **Rok za podnošenje prijedloga programa/projekata je od 13. siječnja do 13. veljače 2025. godine.**

VIII.

Kriteriji za vrednovanje programa/projekata sadržani su u dokumentaciji za provedbu natječaja.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

IX.

 Nepravodobne i nepotpune prijave, prijave koje nisu izrađene sukladno odredbama dokumentacije za provedbu natječaja i nisu dostavljene na propisanim obrascima neće se razmatrati.

X.

 Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: drustvene-djelatnosti@metkovic.hr.

 PROČELNIK

 Ivica Popović,mag.oec.,v.r.